Di tallit n zik, aṭas n yimusnawen imaziɣen am Apulée, Saint Augustin…i yuẓen ɣef yedles-nsen, imi ttwaxenqen s tezrart n yinekcamen, i wakken ad rren lwelha-nsen ɣer usnarni n yedles d tutlayt n ubarrani. Ayen i d-yeḍran daɣen asmi i d-yusa ddin n lislam, imi imaziɣen inselmen yeɣran, maca ur ttwassnen ara, lḥan deg yiwen ubrid, acku qedcen daɣen nutni i tutlayt n taɛrabt, dɣa ar tura nettaf aṭas n wayen yuran s taɛrabt deg temkarḍiyen n zzawiyat s ufus n yimaziɣen.